ອີຕາລີແລະຝຣັ່ງ ຊ່ອຍ ອົບພະຍົບ 1,400 ຄົນ ຈາກທະເລ ເມດີເທີເຣນຽນ
Rome ກ່າວ​​ວ່າ ອາດມີຮອດ 5,000 ຄົນ​ ເດີນທາງໄປ​ເຖິງ ​ຝັ່ງ​ຕ່າງໆຂອງ​ຕົນ ​ໃນແຕ່ລະ​ທິດ ຕະຫລອດ 4 ​ເດືອນ​ ຂ້າງ​ໜ້າ ​ຊຶ່ງຈະເປັນ​ຈຳນວນ ຫຼາຍຮອດ 2 ແສນຄົນ ພາຍ​ໃນ​ທ້າຍ​ປີ​ນີ້.
ອີຕາລີ ແລະ ຝຣັ່ງ ໄດ້ປະຕິບັດພາລະກິດຈຳນວນນຶ່ງ ໃນ ວັນເສົາວານນີ້ ເພື່ອຊ່ອຍເຫຼືອພວກອົບພະຍົບ ຫຼາຍກວ່າ 1,400 ຄົນ ທີ່ຕົກຄ້າງໃນທະເລ Mediterranean ນອກ ຝັ່ງຂອງລີເບຍ ຫຼັງຈາກເຮືອຂົນສົ່ງ ຂອງພວກຄ້າມະນຸດ ເກີດຕິດຂັດຢູ່ທີ່ນັ້ນ ບັນດາເຈົ້າໜ້າທີ່ອີຕາລີ ກ່າວວ່າ ໜ່ວຍຍາມຝັ່ງ ແລະ ກອງທັບ ເຮືອຂອງຕົນ ໄດ້ຊ່ອຍເຫຼືອ ພວກອົບພະຍົບ 1,200 ຄົນ ໃນ ການປະຕິບັດການຫຼາຍໆບັ້ນ ເພື່ອຈັດສົ່ງພວກອົບພະຍົບ ເຫຼົ່ານັ້ນ ໄປຍັງທ່າເຮືອຕ່າງໆຂອງອີຕາລີ ໃນຂະນະດຽວກັນ ເຮືອລຳນຶ່ງຂອງຝຣັ່ງ ໄດ້ຊ່ອຍດຶງເອົາພວກອົບພະ ຍົບ ຫຼາຍກວ່າ 200 ຄົນ ແລະ ສອງຄົນ ທີ່ສົງໄສວ່າ ເປັນພວກຄ້າມະນຸດ ຂຶ້ນຈາກທະເລ Mediterranean ນອກຝັ່ງຂອງລີເບຍ ແລະ ໄດ້ນຳສົ່ງພວກເຂົາເຈົ້າໃຫ້ແກ່ເຈົ້າໜ້າທີ່ ອີຕາລີຕໍ່ໄປ ມີພວກອົບພະຍົບປະມານ 150,000 ຄົນ ໄດ້ໄປຮອດອີຕາລີ ໃນປີກາຍນີ້ Rome ກ່າວ ເມື່ອບໍ່ດົນມານີ້ ວ່າ 5,000 ຄົນ ອາດມາຮອດຝັ່ງຕ່າງໆຂອງຕົນ ແຕ່ລະທິດ ຕະຫລອດ 4 ເດືອນຂ້າງໜ້າ ຊຶ່ງເປັນຈຳນວນຫຼາຍຮອດ 200,000 ຄົນ ພາຍໃນທ້າຍປີນີ້ ນັບຕັ້ງແຕ່ ມີການຍົກເລີກ ສະໜອງທຶນໃຫ້ແກ່ໂຄງການ ຊ່ອຍເຫຼືອພວກອົບພະຍົບ ປີ 2014 ຂອງສະຫະພາບຢູໂຣບ ເປັນຕົ້ນມາ ອີຕາລີ ໄດ້ແບກຫາບພາລະ ການຊ່ອຍເຫຼືອ ພວກອົບພະຍົບ ຢູ່ໃນທະເລ ຍ້ອນເຫດຜົນພູມປະເທດຂອງຕົນ ມີຊາຍແດນຕິດຈອດ ກັບອາຟຣິກາ ເໜືອນັ້ນເອງ